Justin Bieber kom dalk SA toeAanhangers van Justin Bieber het Woensdag opgewonde geraak oor die nuus dat dié tiener popsensasie miskien Suid-Afrika toe gaan kom. Bieber het Dinsdagaand getweet dat Suid-Afrika deel uitmaak van sy Believe-wêreldwye toer. Dié toer skop op 29 September in Glendale, Arizona, af. Big Concerts het gesê Justin Bieber se konsert in Suid-Afrika is nog nie bevestig nie, berig Nuus24. Gwen Ironsi, woordvoerder van Big Concerts, sê hoewel Bieber se besoek aan Suid-Afrika nog nie bevestig is nie, hoop hulle wel om hom in Suid-Afrika te kry. Volgens sy toerskedule sal dié toer in April 2013 in Engeland begin. Dit is onwaarskynlik dat hy voor einde 2013 in Suid-Afrika sal optree.